CELEX: 62005FJ0107
Language: fi
Date: 2010-09-30 00:00:00
Title: VIRKAMIESTUOMIOISTUIMEN TUOMIO (toinen jaosto) 30 päivänä syyskuuta 2010.#Gergely Toth vastaan Euroopan komissio.#Henkilöstö – Väliaikainen toimihenkilö – Palkkaluokan määrittäminen – Hakuilmoituksessa mainitut palkkaluokat – Väliaikaisten toimihenkilöiden palkkaluokan määrittämistä koskevien sääntöjen muuttuminen hakuilmoituksen julkaisemisen jälkeen – Palkkaluokan määrittäminen uusien epäedullisempien sääntöjen mukaisesti – Siirtymäsäännökset – Analoginen soveltaminen – Henkilöstösääntöjen liitteessä XIII olevan 12 artiklan 3 kohta – Oikeasuhteisuus – Hyvän hallinnon periaate.#Asia F-107/05.

Oikeustapauskokoelma
                          VIRKAMIESTUOMIOISTUIMEN TUOMIO (toinen jaosto)
                                             30 päivänä syyskuuta 2010
                                                   Asia F-107/05
                                                   Gergely Toth
                                                      vastaan
                                                Euroopan komissio
                 Henkilöstö — Väliaikainen toimihenkilö — Palkkaluokan määrittäminen —
   Hakuilmoituksessa mainitut palkkaluokat — Väliaikaisten toimihenkilöiden palkkaluokan määrittämistä
                 koskevien sääntöjen muuttuminen hakuilmoituksen julkaisemisen jälkeen —
    Palkkaluokan määrittäminen uusien epäedullisempien sääntöjen mukaisesti — Siirtymäsäännökset —
        Analoginen soveltaminen — Henkilöstösääntöjen liitteessä XIII olevan 12 artiklan 3 kohta —
                                   Oikeasuhteisuus — Hyvän hallinnon periaate
   Aihe:        EY 236 ja EA 152 artiklaan perustuva kanne, jossa Gergely Toth vaatii
                virkamiestuomioistuinta ensisijaisesti kumoamaan yhtäältä 20.7.2005 tehdyn komission
                päätöksen, jolla hylättiin hänen valituksensa, ja toisaalta hänen 17.1.2005
                allekirjoittamansa sopimuksen siltä osin kuin siinä vahvistetaan hänen palkkaluokkansa;
                toissijaisesti Toth vaatii virkamiestuomioistuinta velvoittamaan komissio maksamaan
                hänelle korvausta.
   Ratkaisu:    Komission päätös, jolla kantajan palkkaluokaksi on määritetty A*6, toinen taso, ja joka on
                17.1.2005 allekirjoitetun väliaikaisen toimihenkilön sopimuksen 3 artiklassa, kumotaan.
                Kanne hylätään muilta osin. Komissio vastaa omista oikeudenkäyntikuluistaan, ja se
                velvoitetaan korvaamaan kantajan oikeudenkäyntikulut. Euroopan unionin neuvosto, joka
                esiintyy      väliintulijana    tukeakseen    komission  vaatimuksia,    vastaa     omista
                oikeudenkäyntikuluistaan.
                                                    Tiivistelmä
   1. Virkamiehet       —        Väliaikaiset     toimihenkilöt    —    Palvelukseen    ottaminen       —
   Palkkaluokan määrittäminen — Uuden urarakenteen käyttöön ottaminen asetuksella N:o 723/2004 —
   Palkkaluokan määrittämistä koskevat siirtymäsäännökset
   (Henkilöstösääntöjen 5 artiklan 1–4 kohta sekä liitteessä XIII olevan 12 artiklan 3 kohta; muuhun
   henkilöstöön sovellettavien palvelussuhteen ehtojen 10 artiklan toinen kohta; neuvoston asetus
   N:o 723/2004)
   2. Unionin oikeus — Siirtymäsäännökset — Suppea tulkinta
   3. Virkamiehet — Periaatteet — Hyvän hallinnon periaate — Ulottuvuus
FI
         ECLI:EU:F:2010:118                                                                              1
 ---pagebreak---                                                    TIIVISTELMÄ – ASIA F-107/05
                                                        TOTH v. KOMISSIO
1. Koska Euroopan yhteisöjen virkamiehiin sovellettavien henkilöstösääntöjen ja yhteisöjen muuta
henkilöstöä koskevien palvelussuhteen ehtojen muuttamisesta annetussa asetuksessa N:o 723/2004 ei
ole siirtymäsäännöksiä sellaisten väliaikaisten toimihenkilöiden palkkaluokan määrittämiseksi, jotka on
otettu palvelukseen mainitun asetuksen voimaantulon 1.5.2004 jälkeen ja ennen tätä päivämäärää
julkaistun hakuilmoituksen perusteella, ja koska tätä tilannetta varten ei ole myöskään sisäisiä
säännöksiä, palkkaluokan määrittämisen perustana voidaan käyttää ainoastaan kyseisten
palvelussuhteen ehtojen 10 artiklan toista kohtaa.
Edellä mainittujen palvelussuhteen ehtojen 10 artiklasta ilmenee, että hallinnolla on harkintavalta
määräaikaisten toimihenkilöiden palkkaluokan määrittämiseksi. Koska asiasta ei ole sisäistä säännöstä,
tätä harkintavaltaa rajoittavat ainoastaan velvollisuus ottaa kyseiset toimihenkilöt palvelukseen
hakuilmoituksessa ilmoitettuun palkkaluokkaan ja välttämättömyys noudattaa henkilöstösääntöjen
5 artiklan 1–4 kohdassa säädettyjen luokkien ja tehtäväryhmien rakennetta.
Näin ollen ja tilanteessa, jossa hakuilmoituksessa mainittu palkkaluokka on kumottu, toimielin voi
pätevästi käyttää ohjeenaan ratkaisua, johon lainsäätäjä on päätynyt antaessaan henkilöstösääntöjen
liitteen XIII, ja soveltaa analogisesti mainitun liitteen 12 artiklan 3 kohtaa, joka koskee soveltuvien
hakijoiden luetteloon ennen 1.5.2006 otettuja ja 1.5.2004 ja 30.4.2006 välisenä aikana palvelukseen
otettujen virkamiesten palkkaluokan määrittämistä.
                                                                                         (ks. 55, 58, 59, 69, 73, 74 ja 76 kohta)
           Viittaukset:
           Virkamiestuomioistuin: asia F-21/06, Da Silva v. komissio, 28.6.2007 (Kok. H., s. I-A-1-179 ja II-A-1-981, 64, 68
           ja 79 kohta)
2. Siirtymäsäännöstä on periaatteessa tulkittava suppeasti, eikä sitä lähtökohtaisesti voida soveltaa
analogisesti. Suppea tulkinta on perusteltua siitä syystä, että siirtymäsäännöksillä poiketaan pysyvästi
voimassa olevista säännöistä ja periaatteista, joita sovellettaisiin välittömästi kyseessä oleviin
tilanteisiin, mikäli siirtymäjärjestelmää ei olisi.
Pysyvästi voimassa olevien säännösten puuttuessa hallinto voi kuitenkin soveltaa analogisesti
henkilöstösääntöjen liitteessä XIII olevan 12 artiklan 3 kohtaa ilman, että tilanteessa loukataan
mainitun säännöksen siirtymäluonnetta.
                                                                                                               (ks. 71–74 kohta)
           Viittaukset:
           Yhteisöjen tuomioistuin: asia 77/82, Peskeloglou, 23.3.1983 (Kok., s. 1085, 11–15 kohta); yhdistetyt asiat C-267/95
           ja C-268/95, 5.12.1996, Merck ja Beecham (Kok., s. I-6285, 23 ja 24 kohta) ja asia C-462/05, komissio v. Portugali,
           12.6.2008 (Kok., s. I-4183, 53 ja 54 kohta)
           Ensimmäisen oikeusasteen tuomioistuin: asia T-252/97, Dürbeck v. komissio, 19.9.2000 (Kok., s. II-3031, 66
           ja 70 kohta)
           Virkamiestuomioistuin: em. asia Da Silva v. komissio, 64, 68 ja 79 kohta
3. Hyvän hallinnon periaatteen nojalla hallinnolla on tehdessään virkamiehen tilannetta koskevia
ratkaisuja velvollisuus ottaa huomioon kaikki seikat, jotka ovat omiaan vaikuttamaan sen päätökseen,
ja tämän periaatteen loukkaaminen voi tällä perusteella johtaa riidanalaisen päätöksen kumoamiseen.
2                                                                                                          ECLI:EU:F:2010:118
 ---pagebreak---                                               TIIVISTELMÄ – ASIA F-107/05
                                                   TOTH v. KOMISSIO
                                                                                                                 (ks. 85 kohta)
         Viittaukset:
         Ensimmäisen oikeusasteen tuomioistuin: asia T-11/03, Afari v. EKP, 16.3.2004 (Kok. H., s. I-A-65 ja II-267, 42 kohta)
         Virkamiestuomioistuin: asia F-99/06, López Teruel v. SMHV, 22.5.2007 (Kok. H., s. I-A-1-147 ja II-A-1-797,
         92 kohta)
ECLI:EU:F:2010:118                                                                                                            3